b'\n_START_ARTICLE_\nKarkunkyl\xc3\xa4\n_START_PARAGRAPH_\nKarkunkyl\xc3\xa4 on kyl\xc3\xa4 Sastamalan kaupungissa Pirkanmaalla. Se sijaitsee Rautaveden \xc3\xa4\xc3\xa4rell\xc3\xa4 Salonsaaren etel\xc3\xa4osassa. _NEWLINE_Karkunkyl\xc3\xa4 on todenn\xc3\xa4k\xc3\xb6isesti perustettu jo rautakauden lopulla. Kyl\xc3\xa4n l\xc3\xa4nsipuolella on rautakautinen kalmisto. Vanhin s\xc3\xa4ilynyt maininta Karkunkyl\xc3\xa4st\xc3\xa4 on vuodelta 1440. Karkunkyl\xc3\xa4 oli Karkun pit\xc3\xa4j\xc3\xa4n keskusta 1900-luvulle saakka. Perim\xc3\xa4tiedon mukaan kyl\xc3\xa4ss\xc3\xa4 oli kirkko ennen sen siirt\xc3\xa4mist\xc3\xa4 veden yli paikalle jossa on nykyinen Sastamalan kirkko.'